ଅନ୍ଲକ-୧ରେ କଣ ଖୋଲିବ, କଣ ବନ୍ଦ ରହିବ? - OTV Khabar.\nଅନ୍ଲକ-୧ରେ କଣ ଖୋଲିବ, କଣ ବନ୍ଦ ରହିବ?\nଜୁନ୍ ୮ରୁ ପ୍ରଥମ ପର୍ଯ୍ୟାୟରେ ଖୋଲିବ ଧାର୍ମିକ ସ୍ଥଳୀ, ହୋଟେଲ୍, ରେଷ୍ଟୁରାଣ୍ଟ ସହ ଅନ୍ୟ ହସ୍ପିଟାଲିଟି ସେବା। ସେହିପରି ସପିଂ ମଲ୍ ମଧ୍ୟ ଖୋଲାରହିବ। ଏସବୁ ସ୍ଥାନରେ ଯେମିତି ସାମାଜିକ ଦୂରତା ବଜାୟ ରହିବ, ସେଥିପାଇଁ ସ୍ୱାସ୍ଥ୍ୟ ମନ୍ତ୍ରାଳୟ ପକ୍ଷରୁ ଏକ ନିୟମାବଳୀ ଜାରି କରାଯିବ।\nସେହିପରି ଦ୍ୱିତୀୟ ପର୍ଯ୍ୟାୟରେ ରାଜ୍ୟ ସରକାରମାନଙ୍କ ସହ ଆଲୋଚନା ପରେ ସ୍କୁଲ, କଲେଜ ସହ ସମସ୍ତ ଶିକ୍ଷାନୁଷ୍ଠାନ ଖୋଲିବ। ଏନେଇ ଅଭିଭାବକ ଏବଂ ଅନ୍ୟ ଅଂଶୀଦାରମାନଙ୍କ ସହ ଆଲୋଚନା କରିବେ ରାଜ୍ୟ ସରକାର। ଶିକ୍ଷାନୁଷ୍ଠାନ ଗୁଡ଼ିକ ଖୋଲାଯିବ ନା ନାହିଁ, ଏ ସମ୍ପର୍କରେ ଜୁଲାଇ ମାସରେ ଚୂଡାନ୍ତ ନିଷ୍ପତ୍ତି ନିଆଯିବ।
